पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस से संक्रमित मरीजों को अस्पताल पहुंचाने या वहां इलाज के दाैरान माैत हाे जाने पर 4 से 5 किमी दूर मुक्तिधाम तक पहुंचाने के नाम पर एंबुलेंस चालकाें द्वारा की जा रही लूट-खसाैट पर परिवहन विभाग ने अब लगाम कस दी है। दैनिक भास्कर के एक मई के अंक में प्रकाशित खबर- कोरोना मरीजों के परिजनों को लूट रहे हैं एंबुलेंस चालक, 5 किमी की दूरी तय करने के मांग रहे 3 से 5 हजार, काे संज्ञान में लेते हुए परिवहन विभाग के अपर मुख्य सचिव एसएन मिश्रा ने बुधवार काे सभी प्रकार की एंबुलेंस के लिए किराया निर्धारण सूची जारी कर दी है।
विभाग ने एडवांस लाइफ सपोर्ट सिस्टम (एएलएस) वाली एंबुलेंस और बेसिक लाइफ सपोर्ट सिस्टम (बीएलएस) एंबुलेंस का शहरी और ग्रामीण क्षेत्र के लिए अलग-अलग किराया तय कर दिया है। निर्धारित किराये से ज्यादा रकम वसूलने वालाें के खिलाफ सख्त कार्रवाई की जाएगी। अभी तक एंबूलेंस चालक 500 रुपए की 5 हजार रुपए तक किराया वसूल रहे थे।
एंबुलेंस का शहरी और ग्रामीण क्षेत्र कहां का कितना किराया
एएलएस एंबुलेंस का किराया
शहरी क्षेत्र : एडवांस लाइफ सपाेर्ट (एएलएस) सिस्टम से लैस एंबुलेंस का पहले 10 किमी का 500 रुपए। इसके बाद 25 रुपए प्रति किमी रहेगा।
ग्रामीण क्षेत्र : पहले 20 किमी के लिए 800 इसके बाद 25 रुपए प्रति किमी
बीएलएस एंबुलेंस का किराया
शहरी क्षेत्र : बेसिक लाइफ सपाेर्ट (बीएलएस) सिस्टम से लैस एंबुलेंस के लिए पहले 10 किमी का 250 रुपए। इसके बाद 20 रुपए प्रति किमी।
ग्रामीण क्षेत्र :पहले 20 किमी 500 रुपए। इसके बाद 20 रुपए प्रति किमी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hne_Deva hin_Deva hin_Deva hne_Deva hin_Deva hin_Deva zho_Hant eng_Latn